ZMLUVA  O POSKYTNUTÍ  SLUŽBY
 podľa § 566 až § 576 zákona č. 513/1991 Zb. (Obchodného zákonníka)
v znení neskorších predpisov

Článok 1
Zmluvné strany

Objednávateľ:

Obec Margecany
zastúpený starostom obce : Ing. Igorom Petrikom           
sídlo: Obchodná 7, 05501 Margecany
IČO:   00329347
DIČ: 2021259405
Bankové spojenie: Dexia banka Slovensko a.s. 
Číslo účtu 1: 3457443024/5600
Číslo účtu 2: 3457448001/5600

ďalej len „objednávateľ“ 

Poskytovateľ:

Sídlo: 	
IČO:  	
DIČ:  	
Bankové spojenie: 	
Číslo účtu: 	

ďalej len „poskytovateľ“

Článok 2
Predmet zmluvy

Zmluvné strany sa dohodli, že poskytovateľ za podmienok dohodnutých v tejto zmluve pre objednávateľa zabezpečí poskytnutie služby:
Stavebný dozor pre projekt „Protipovodňové opatrenia na vodnom toku Bystrá“ nasledovne:

2.1	zoznámenie sa s podkladmi, podľa ktorých sa pripravuje realizácia stavby, zvlášť s projektovou dokumentáciou, s obsahom územného rozhodnutia a stavebného povolenia, 
2.2	odovzdanie staveniska zhotoviteľovi a zabezpečenie zápisu do stavebného denníka alebo do samostatného záznamu, 
2.3	účasť na kontrolnom zameraní terénu zhotoviteľom pred zahájením stavby,
2.4	zabezpečenie dodržania podmienok územného rozhodnutia a stavebného povolenia,
2.5	dodržanie realizácie stavby podľa schválenej projektovej dokumentácie, starostlivosť o systematické doplňovanie dokumentácie, podľa ktorej sa stavba realizuje a evidencie dokumentácie dokončených častí stavby,
2.6	kontrola spracovania dokumentácie skutočného prevedenia, kontrola čerpania nákladov, 
2.7	spracovanie konečného vyúčtovania nákladov na realizáciu diela, kontrola vecnej a cenovej správnosti a úplnosti oceňovaných podkladov a faktúr, ich súlad s podmienkami uvedenými v zmluvách a ich predkladanie ku likvidácii, 
2.8	spolupráca so zamestnancami projektanta zabezpečujúca autorský dozor pri zaisťovaní súladu realizovaných dodávok a prác s projektantom, spolupráca s projektantom a zhotoviteľom pri realizácii alebo navrhovaní opatrení na odstránenie prípadných závad projektu,
2.9	koordinácia predpísaných skúšok materiálov, konštrukcií a prác, kontrola ich výsledkov, ktoré preukazujú kvalitu realizovaných prác a dodávok (atesty, protokoly a pod.), vedenie stavebných a montážnych denníkov v súlade s podmienkami uvedenými v príslušných zmluvách, námety smerujúce k efektívnemu hospodáreniu budúcej prevádzky dokončenej stavby, 
2.10	návrhy na uplatnenie zmluvných pokút, hlásenie archeologických nálezov, spolupráca so zamestnancami zhotoviteľov pri realizácii opatrení na odvrátenie alebo obmedzenie škôd, ochrany zdravia a pri ohrození stavby živelnými udalosťami, 
2.11	kontrola postupu prác podľa časového plánu stavby a ustanovení zmlúv a upozornenie zhotoviteľa na nedodržiavanie termínov, vrátane prípravy podkladov pre uplatnenie majetkových sankcií, 
2.12	príprava podkladov pre záverečné hodnotenie stavby, príprava podkladov pre odovzdávacie a preberacie konanie stavby alebo jej časti a účasť na jednaní o odovzdaní a prevzatí diela, 
2.13	účasť na komplexných skúškach diela, kontrola odstraňovania vád a nedorobkov zistených pri prevzatí a v reklamáciách v dohodnutých termínoch, 
2.14	účasť na kolaudačnom jednaní a plnenie požiadaviek z kolaudačného jednania, kontrola vypratania staveniska zhotoviteľom, 
2.15	kontrola jednotlivých položiek predložených rozpočtov stavebnej časti podľa rozpočtu predloženého v projektovej žiadosti a rozpočtu, ktorý vzišiel z Verejného obstarávania pred podaním žiadosti o platbu.

Článok 3
Práva a povinnosti zmluvných strán

3.1	Objednávateľ je povinný poskytovať poskytovateľovi pri riešení konkrétnej veci potrebnú súčinnosť najmä mu poskytnúť všetky dostupné informácie a písomné podklady.

3.2	Poskytovateľ je povinný zachovávať mlčanlivosť o všetkých záležitostiach objednávateľa o ktorých sa  dozvie.

3.3	Poskytovateľ je povinný skontrolovať úplnosť predložených dokladov a upozorniť   objednávateľa  na zistené nedostatky alebo ich neúplnosť, nekompletnosť.

3.4	Poskytovateľ je povinný postupovať pri zriaďovaní záležitosti s odbornou starostlivosťou a pozornosťou.

Článok 4
Odmeňovanie poskytovateľa

4.1	Za poskytnuté služby sa objednávateľ zaväzuje na základe dohody zaplatiť poskytovateľovi sumu 		 Eur, slovom 			            Eur bez DPH. Poskytovateľ je / nie je platcom DPH. V cene služby sú zahrnuté všetky náklady poskytovateľa, ktoré mu vzniknú pri vykonávaní služby podľa čl. II. tejto zmluvy. Cena činnosti nesmie presiahnuť sumu uvedenú v tomto článku.

4.2	Poskytovateľ bude svoju odmenu fakturovať objednávateľovi za skutočne poskytnuté služby pričom prílohou faktúry bude pracovný výkaz podľa vzoru – prílohy č. 3.9 príručky pre prijímateľa v rámci OP Životné prostredie.

4.3	Fakturácia poskytnutých služieb bude vždy zahrnutá do pripravovanej žiadosti o platbu po dodaní služieb. Zmluvné strany sa dohodli, že takto vystavená faktúra bude splatná najmenej 90 dní od jej vystavenia. 

4.4	Poskytovateľ vystaví faktúry vo výške úmernej k realizovaným a fakturovaným činnostiam dodávateľa stavebných prác v rámci predmetného projektu, pričom v rámci výkonu činnosti je stanovené množstvo jednotiek výkonu stavebného dozoru vo výške 73 osobo-dní počas celej realizácie stavby vrátane kolaudačného konania (16 mesiacov). 

4.5	Jednotkové ceny za jednotlivé poskytnuté služby – výkon stavebného dozoru počas 1 osobo-dňa je                 Eur na deň, resp.           Eur na hodinu. 

Článok 5
Spôsob plnenia predmetu zmluvy

5.1	Pri plnení predmetu tejto zmluvy sa poskytovateľ zaväzuje dodržiavať ustanovenia platných zákonov a súvisiacich predpisov, všeobecné záväzné predpisy a ustanovenia tejto zmluvy a bude sa riadiť predloženými podkladmi a pokynmi objednávateľa.

    Článok 6
Spolupôsobenie a podklady objednávateľa

6.1	Plnenie predmetu tejto zmluvy uskutoční poskytovateľ podľa podkladov, ktoré objednávateľ odovzdá poskytovateľovi a ktorých poskytnutie je závisle od objednávateľa a zhotoviteľa stavebných prác. Za správnosť a úplnosť týchto podkladov zodpovedá objednávateľ.

6.2	Plnenie predmetu tejto zmluvy zabezpečí poskytovateľ na základe podkladov, ktorých prípadná ďalšia potreba vznikne aj v priebehu plnenia predmetu zmluvy a ktorých poskytnutie je závislé od objednávateľa. Budú špecifikované alebo požadované poskytovateľom v rámci spolupôsobenia.

6.3	V priebehu plnenia tejto zmluvy sa bude objednávateľ zúčastňovať konzultácii s poskytovateľom podľa vlastného uváženia a požiadavky, príp. na základe výzvy poskytovateľa.    

Článok 7
Zodpovednosť za vady

7.1	Poskytovateľ zodpovedá za škodu, ktorá bola spôsobené jeho činnosťou, zanedbaním povinností podľa tejto zmluvy alebo zanedbaním povinností vyplývajúcich zo súvisiacich právnych predpisov. V prípade krátenia finančných prostriedkov zo strany poskytovateľa NFP, z dôvodov uvedených vyššie, si objednávateľ vyhradzuje právo krátenia dohodnutej odplaty poskytovateľa o alikvotnú čiastku zodpovedajúcu percentuálnej výške krátenia NFP.

7.2	Poskytovateľ nezodpovedá za vady, ktoré boli spôsobené použitím podkladov prevzatých od objednávateľa a poskytovateľ ani pri vynaložení všetkej odbornej starostlivosti nemohol zistiť ich nevhodnosť, prípadne na ne písomne upozornil objednávateľa a ten na ich použití trval.

7.3	Prípadnú reklamáciu vady plnenia predmetu tejto zmluvy je objednávateľ povinný uplatniť bezodkladne po zistení vady, v písomnej forme do rúk zástupcu poskytovateľa. Poskytovateľ sa zaväzuje po uplatnení reklamácie objednávateľa reklamovanú vadu bezodkladne odstrániť.  
 
Článok 8
Platnosť zmluvy

8.1	Poskytovateľ môže zmluvu vypovedať s účinnosťou ku koncu kalendárneho mesiaca nasledujúceho po mesiaci, v ktorom bola výpoveď doručená objednávateľovi, ak z výpovede nevyplýva neskorší čas.

8.2	Objednávateľ môže zmluvu kedykoľvek čiastočne alebo v celom rozsahu vypovedať. Ak výpoveď neurčuje neskoršiu účinnosť, nadobúda účinnosť dňom, keď sa o nej zhotoviteľ dozvedel.

8.3	Táto zmluva sa uzatvára na dobu neurčitú. Výkon činnosti stavebného dozora začína dňom odovzdania staveniska zhotoviteľovi a končí dňom nasledujúcim po dni vydania kolaudačného rozhodnutia.  

Článok 9
Osobitné ustanovenia

9.1	Poskytovateľ je povinný postupovať pri zariaďovaní záležitosti s odbornou starostlivosťou a k spokojnosti objednávateľa.

9.2	Poskytovateľ je povinný  oznámiť objednávateľovi všetky okolnosti ktoré zistil pri zariaďovaní záležitosti a ktoré môžu mať vplyv na zmenu pokynov objednávateľa.

9.3	Poskytovateľ sa nesmie od pokynov objednávateľa odchýliť. Ak poskytovateľ túto povinnosť poruší, zodpovedá za spôsobené škody vzniknuté objednávateľovi.

9.4	Poskytovateľ zodpovedá za škody na veciach prevzatých od objednávateľa.

9.5	Zmluvné strany sa dohodli, že budú zachovávať mlčanlivosť o údajoch a skutočnostiach, s ktorými sa oboznámia pri plnení tejto zmluvy a skutočnostiach týkajúcich sa predmetu zákazky s tým, že nebudú použité na akýkoľvek iný než zmluvný účel a nebudú poskytnuté tretej osobe.

9.6	Od účinnosti výpovede je poskytovateľ povinný nepokračovať v činnosti, na ktorú sa výpoveď vzťahuje okrem činnosti, ktorých priebeh nemôže ovplyvniť. Je však povinný objednávateľa upozorniť na opatrenia potrebné na to, aby sa zabránilo vzniku škody bezprostredne hroziacej objednávateľovi nedokončením alebo porušením činnosti súvisiacej so zariaďovaním záležitostí.

9.7	Za činnosť riadne uskutočnenú do účinnosti výpovede má zhotoviteľ nárok na úhradu nákladov vynaložených podľa § 572 Obchodného zákonníka a na primeranú časť odplaty.

9.8	Ku dňu účinnosti výpovede zaniká záväzok poskytovateľa uskutočňovať činnosť, na ktorú sa zaviazal. Ak by týmto prerušením činnosti vznikla objednávateľovi škoda, je poskytovateľ povinný ho upozorniť, aké opatrenia treba zabezpečiť na jej odvrátenie. Ak objednávateľ tieto opatrenia nemôže zabezpečiť ani v súčinnosti iných osôb a požiada poskytovateľa aby ich vykonal sám, je poskytovateľ povinný na to prihliadať za osobitnú úhradu. 

9.9	Objednávateľ sa zaväzuje, že akceptuje autorské práva poskytovateľa k písomným materiálom, ktoré od neho obdrží a prehlasuje, že ich použije len pre účely určené touto zmluvou.

9.10	Poskytovateľ zodpovedá za škodu spôsobenú objednávateľovi v súvislosti s plnením predmetu tejto zmluvy v rozsahu príslušných ustanovení Obchodného zákonníka. 

9.11	Poskytovateľ sa zaväzuje strpieť výkon kontroly / auditu / overovania súvisiaceho s dodaním služieb kedykoľvek počas platnosti a účinnosti Zmluvy o poskytnutí NFP, uzatvorenej medzi Obcou Margecany a Ministerstvom životného prostredia, a to oprávnenými osobami v zmysle čl. 13 všeobecných zmluvných podmienok Zmluvy o poskytnutí NFP a poskytnúť im všetku potrebnú súčinnosť.

Článok 10
Záverečné  ustanovenia

10.1	Táto zmluva je vyhotovená v troch vyhotoveniach, z ktorých Objednávateľ obdrží dva vyhotovenia a poskytovateľ jedno vyhotovenie.

10.2	Túto zmluvu je možné meniť a dopĺňať iba na základe dohody oboch zmluvných strán a to vo forme písomných vzájomne odsúhlasených dodatkov.

10.3	Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť nasledujúci deň po dni zverejnenia zmluvy na webovom sídle Objednávateľa.

V Margecanoch dňa .....................................

Objednávateľ:	Poskytovateľ:

........................................	........................................
Ing. Igor Petrik, starosta obce